“ฟินันเซีย” ชี้ PYLON กำไร Q4 ฟื้น รับงานรถไฟเชื่อม 3 สนามบิน ดันรายได้-มาร์จิ้นเพิ่ม
“บล.ฟินันเซีย ไซรัส” ยังคงแนะนำ “ถือ” หุ้น PYLON ชี้กำไรไตรมาส 4/64 มีโอกาสฟื้น หลังผ่านจุดต่ำสุดในไตรมาส 3/64 พร้อมรับสัญญาณบวกจาก Backlog เพิ่มสูง หลังงานรถไฟเชื่อม 3 สนามบินคืบหน้า หนุนรายได้-มาร์จิ้นดีขึ้น ประเมินราคาเป้าหมายปี 65 ที่ 4.70 บ.
“บล.ฟินันเซีย ไซรัส” ยังคงแนะนำ “ถือ” หุ้น PYLON ชี้กำไร Q4/64 มีโอกาสฟื้น รับงานรถไฟเชื่อม 3 สนามบิน ดันรายได้-มาร์จิ้นเพิ่ม
3 ก.ย. 2564

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (3 ก.ย.2564) เกี่ยวกับหุ้นบริษัท ไพลอน จำกัด (มหาชน) หรือ PYLON ว่า แม้บรรยากาศการลงทุนภาคเอกชนฟื้นตัวไม่ชัดเจน แต่มีสัญญาณบวกจาก Backlog สูงสุดในรอบ 6 ไตรมาสที่ 1.15 พันล้านบาท สูงสุดในรอบ 6 ไตรมาส หลักๆ จากโครงการรถไฟความเร็วสูงเชื่อม 3 สนามบิน ซึ่งเป็นงานใหญ่และรับเฉพาะค่าแรงที่มาร์จิ้นดี หนุนทั้งรายได้และมาร์จิ้นดีขึ้นตั้งแต่ไตรมาส 4/2564 หลังผ่านจุดต่ำสุดในไตรมาส 3/2564 ที่ได้รับผลกระทบปิดแคมป์ รวมถึงรับอานิสงส์จากการผลักดันการประมูลภาครัฐมากขึ้นในปลายปีนี้ อย่างไรก็ดีมีความเสี่ยงที่ต้องติดตามในประเด็นขาดแคลนแรงงาน หากจัดหาเพิ่มไม่ทันก่อนงานมากขึ้นในปลายปี
ทั้งนี้ในเบื้องต้นประเมินว่าผลประกอบการไตรมาส 3/2564 มีโอกาสพลิกเป็นขาดทุน (เทียบกับกำไร 1 ล้านบาทในไตรมาส 2/2564 และไตรมาส 3/2564 ที่ 12.5 ล้านบาท) และเป็นจุดต่ำสุดของปีจากผลกระทบของมาตรการปิดแคมป์คนงานและหยุดก่อสร้างในกทม.และปริมณฑลตั้งแต่ 28 มิ.ย. 2564 เป็นเวลา 30 วัน ซึ่ง PYLON มีงานในมือทั้งหมออยู่ในพื้นที่ดังกล่าว แม้เดือนส.ค.-ก.ย.มีการเร่งเดินหน้างานที่ได้รับใหม่ อาทิ โครงการ Mixedused JRK Tower และงานคอนโด แต่ภาพรายไตรมาสเหลือการรับรู้รายได้เพียง 2 เดือน และมีค่าใช้จ่าย SG&amp;A คงที่
อีกทั้งยังปรับลดประมาณการปี 2564 ลง 63% เป็น 43 ล้านบาท ลดลง 76% เมื่อเทียบจากปีก่อน และ และในปี 2565 ลง 21% เป็น 142 ล้านบาท เพิ่มขึ้น 227% เมื่อเทียบจากปีก่อน ประเมินราคาเหมาะสมปี 2565 ที่ 4.70 บาท ทั้งนี้ราคาหุ้นมี Upside จำกัด จึงแนะนำ “ถือ”